Държавен вестник, бр. 111, 2025 г., стр. 29

БРОЙ  111	
Д Ъ Р Ж А В Е Н  В Е С Т Н И К 	
СТР.  29   
2.4.1. Изисквания към изграждането и 
оборудването на обезопасените стаи: 
2.4.1.1. стаята трябва да е разположена в 
сграда или в отделен модул, които позволяват 
бърз достъп на медицински и немедицински 
персонал; стаята не трябва да има пряк визу­
ален контакт с публични пространства, освен 
ако това не е предвидено с цел наблюдение и 
защита на пациента; при възможност стаята 
трябва да има прилежащ санитарен възел, 
проектиран безопасно (без отделни обекти, 
които могат да бъдат използвани за самона­
раняване); при липса на прилежащ санитарен 
възел трябва да се осигури достъп до сани­
тарно помещение при всяка необходимост, 
а при клинично обосновано ограничение — 
осигуряване на адекватна хигиена и грижа 
от персонала;
2.4.1.2. стаята трябва да позволява директно 
визуално наблюдение от персонала (прозо­
рец или панел за визуален контакт), както и 
видеонаблюдение; осигуряват се средства за 
незабавна комуникация (интегриран алармен 
бутон или звукова връзка) и система за по­
жарно известяване;
2.4.1.3. при възможност стените трябва 
да са тапицирани с мека негорима материя, 
подовете, таваните и вратите трябва да са 
устойчиви и да не позволяват нараняване;
2.4.1.4. всички елементи в стаята, включи­
телно осветителни тела, контакти и фитинги, 
трябва да бъдат с вградено, защитено изпъл­
нение без възможни точки за странгулация; 
не се допуска наличие на остри ръбове, ла­
минирани плоскости или отделящи се части, 
които биха могли да причинят травми;
2.4.1.5. заключващите механизми на вратата 
трябва да са такива, че да позволяват едно­
временно сигурност и незабавна интервенция 
при нужда (ключ/контрол от двете страни, 
извънреден бутон);
2.4.1.6. стаята трябва да има механична 
или естествена вентилация, гарантираща под­
ходящо качество на въздуха и температурен 
контрол; осветлението трябва да е равномерно; 
нощното осветление е задължително;
2.4.1.7. минимално допустимо оборудва­
не: легло с матрак/подложка, устойчив и с 
противопожарни характеристики; мека въз­
главница или подложка, с противопожарни 
характеристики; не се допуска наличие на 
свободно стоящи мебели, чаршафи, връзки, 
въжета, ремъци или предмети, които могат 
да бъдат използвани за самонараняване;
2.5. помощни помещения (в зависимост от 
конкретната необходимост);
2.6. дневна, оборудвана с най-необходимо­
то (телевизор, игри, пособия за рисуване и 
моделиране) за групови занимания;
2.7. зала за колегиуми и екипни съвещания. 
3. Други функционални и пространствени 
възможности.
3.1. В психиатричното отделение/клиника 
според степента на зависимост на пациентите 
от грижи се осигуряват дейности:
3.1.2. за пациенти с висока степен на за­
висимост от грижи;
3.1.3. за пациенти със средна степен на 
зависимост от грижи;
3.1.4. за пациенти с ниска степен на зави­
симост от грижи.
3.2. Броят и видът на дейностите, броят на 
леглата и на помещенията за тях се посочват 
в правилника за устройството, дейността и 
вътрешния ред на съответното лечебно за­
ведение.
3.3. Всяко легло за пациенти с висока сте­
пен на зависимост от грижи се осигурява с 
повишен надзор и грижи при болни с риск от 
агресивно, автоагресивно или непредсказуемо 
поведение или с коморбидност между телесна 
и психиатрична патология; присъствието на 
санитар при всички процедури (лекарства, 
визитация) е задължително; осигуряват се 
възможности за визуално наблюдение на паци­
ентите – непосредствено или с дистанционни 
средства; осигуряват се: 
3.3.1. сестрински грижи минимум по 3 часа, 
разпределени за цялото денонощие;
3.3.2. психиатрична, общомедицинска по­
мощ и лабораторни изследвания;
3.3.3. консултативна помощ.
3.4. Всяко легло за пациенти със средна 
степен на зависимост от грижи се осигурява 
със:
3.4.1. сестрински грижи минимум по един 
час дневно;
3.4.2. общомедицинска помощ и лаборатор­
ни изследвания по предварително изготвен 
план;
3.4.3. една индивидуална интервенция с 
психологични средства седмично.
3.5. Всяко легло за пациенти с ниска степен 
на зависимост от грижи се осигурява със:
3.5.1. сестрински грижи минимум по един 
час седмично;
3.5.2. общомедицинска помощ и лаборатор­
ни изследвания по предварително изготвен 
план;
3.5.3. една индивидуална интервенция с 
психологични средства месечно.
3.6. Натовареността на сестринския труд се 
определя не само от степента на зависимост 
от грижи, но и според:
3.6.1. интензивното наблюдение в рамките 
на дейностите по осигуряване на повишена 
сигурност при 7 часа на пациент на денонощие;
3.6.2. изискването за 24-часов непрекъснат 
график.
3.7. Организацията на дейностите в от­
делението/клиниката е според програмния 
принцип и е структурирана в процедури.
3.8. Лекуват се пациенти с:
3.8.1. остри психози;
3.8.2. афективни разстройства;